Legal Document

Category: 29

Text:
3. ΑΝΑΓΚ. ΝΟΜΟΣ 2068 της 7/10 Νοεμ. 1959 Περί υπαγωγής της παρά τω Υπουργείω Κρατικής Υγιεινής και Αντίληψεως λειτουργούσης Διευθύνσεως Ανταλλαγής εις την Γ.Δ.Δ.Λ. και ρυθμίσεως ζητημάτων αποζημιώσεων. Αρθρ.1.-Από της ισχύος του παρόντος η δυνάμει του Νόμ. 6340 του έτους 1934 λειτουργούσα παρά τω Υπουργείω Κρατικής Υγιεινής και Αντιλήψεως Διεύθυνσις Ανταλλαγής καταργείται, η δε αρμοδιότης ταύτης περιέρχεται εις την Γενικήν Διεύθυνσιν Δημοσίου Λογιστικού του Υπουργείου των Οικονομικών, πλην της αρμοδιότητος καταλήψεως και εξακριβώσεως κτημάτων μη ανηκόντων εις την ανταλλάξιμον περιουσίαν, ήτις περιέρχεται εις την Διεύθυνσιν Δημοσίων Κτημάτων. Δι’ αποφάσεων του Υπουργού των Οικονομικών θέλει κατανεμηθή η αρμοδιότης της καταργουμένης Διευθύνσεως μεταξύ των Υπηρεσιών της Γενικής Διευθύνσεως Δημοσίου Λογιστικού συνιστωμένων παρ’ αυτή των αναγκαιούντων δια την εκτέλεσιν της σχετικής Υπηρεσίας Γραφείων. Άρθρ.14.-1.Επιτρέπεται δι’ αποφάσεων του Υπουργού των Οικονομικών η παρά τη Υπηρεσία Διαχειρίσεως Ανταλλαξίμων Κτημάτων πρόσληψις ως εκτάκτων υπαλλήλων (μέχρι δύο) δικηγόρων ων ο εις τουλάχιστον διωρισμένος παρ’ Αρείω Πάγω ως βοηθών του παρά τη αυτή υπηρεσία Παρέδρου του Νομικού Συμβουλίου. Οι δικηγόροι ούτοι επί τη βάσει γενικής ή ειδικής εξουσιοδοτήσεως του Προέδρου του Νομικού Συμβουλίου δύνανται να εκπροσωπώσι το Δημόσιον ενώπιον των Δικαστηρίων, παρ’ οις τυγχάνουσι διωρισμένοι, επί των υποθέσεων των αναγομένων εις την διαχείρισιν της ανταλλαξίμου περιουσίας ως και να ασκώσι πάσαν εργασίαν αντιθεμένην αυτοίς υπό του Παρέδρου και κειμένην εντός της υπό των κειμένων διατάξεων διαγραφομένης αρμοδιότητος αυτού. Η αντιμισθία εκάστου των δικηγόρων δεν δύναται να υπερβαίνη τας δραχμάς έξ χιλιάδας μηνιαίως ουδεμιάς δε επί πλέον ταύτης δικαιούνται ούτοι δια την ενώπιον των Δικαστηρίων παράστασίν των ή τας εξωδίκους υπηρεσίας των αμοιβής. Τυχόν συνταξιούχοι εκ του Δημοσίου Ταμείου δικηγόροι προσλαμβανόμενοι επί τη βάσει του προηγουμένου εδαφίου δεν στερούνται της συντάξεώς των κατά την διάρκειαν της υπηρεσίας των. Βλ. και άρθρ. 15 Νόμ. 930/1943 και άρθρ. 14 Α.Ν. 1650/1951. 2.Επιτρέπεται επίσης όπως δια την διεξαγωγήν εις τας επαρχίας των δικών του Δημοσίου των σχετιζομένων με την διαχείρισιν της ανταλλαξίμου περιουσίας προσλαμβάνωνται παρ’ εκάστω Γραφείω Διαχειρίσεως ή Εφορία παρ’ η λειτουργεί Γραφείον Διαχειρίσεως δι’ αποφάσεως του Υπουργού των Οικονομικών μετά γνώμην του Προέδρου του Νομικού Συμβουλίου δικηγόροι επί μισθώ ή επ’ αμοιβή κατά προσφερομένην υπηρεσίαν οριζομένη δια της αποφάσεως του Υπουργού. Άρθρ.15.-1.Επιτρέπεται η δι’ αποφάσεων του Υπουργού των Οικονομικών πρόσληψις παρ’ εκάστω αυτοτελεί Γραφείω Διαχειρίσεως Ανταλλαξίμων Κτημάτων ή παρ’ εκάστη Εφορία παρ’ η λειτουργεί Γραφείον Διαχειρίσεως, μέχρι δύο τεχνικών υπαλλήλων επί μηνιαία αντιμισθία μέχρι δραχμών τεσσάρων χιλιάδων δι’ έκαστον υπάλληλον. Οι προσλαμβανόμενοι υπάλληλοι δέον να έχωσι τα προσόντα τα προβλεπόμενα δια τους τεχνικούς υπαλλήλους της Διευθύνσεως Δημοσίων Κτημάτων. 2.Υπάλληλοι διορισθέντες παρά των Τμήματι Διαχειρίσεως Κτημάτων εξ ανταλλαγής της Εθνικής Τραπέζης της Ελλάδος ως εκτιμηταί επί παγία μηνιαία αντιμισθία, δι’ ους όμως ήθελε βεβαιωθή υπό της Εθνικής Τραπέζης της Ελλάδος ότι πράγματι προσέφερον υπηρεσίας τεχνικού ή διοικητικού υπαλλήλου, επιτρέπεται όπως δι’ αποφάσεως του Υπουργού Οικονομικών μετά πρότασιν του Κεντρικού Συμβουλίου Διαχειρίσεως Ανταλλαξίμων Κτημάτων προσλαμβάνωνται παρά τη υπηρεσία Διαχειρίσεως Ανταλλαξίμων Κτημάτων. Δια τους ούτω προσλαμβανομένους υπαλλήλους ισχύουσιν αι διατάξεις των παρ. 1, 2, 3, 6 και 7 του άρθρ. 4 του Α.Ν. 1909/1939. Άρθρ.16.-(Παρατίθεται κατωτέρω εν θέματι 26.Ζγ.). Άρθρ.2-3.(Οργανικαί και μεταβατικαί διατάξεις). 26.Ζ.α.3 Υπηρεσία Διαχειρίσεως Ανταλλαξίμων Κτημάτων Άρθρ.4.-1.Το υπό του άρθρ. 3 του από 11 Ιουν. 1938 Β.Δ/τος «περί καταργήσεως ή διαρρυθμίσεως διατάξεων Νόμων αρμοδιότητος Υπουργείου Κρατικής Υγιεινής και Αντιλήψεως» προβλεπόμενον Γνωμοδοτικόν Συμβούλιον καταργείται. Η δυνάμει των διατάξεων του άρθρ. 1 της Κωδικοποιηθείσης δια του από 13 Μαΐου 1939 Β.Δ/τος Συμβάσεως μεταξύ Δημοσίου και Εθνικής Τραπέζης της Ελλάδος αρμοδιότης περιέρχεται εις το δια του άρθρ. 6 του από 29 Σεπτ. 1939 Β.Δ/τος περί οργανώσεως της Υπηρεσίας Διαχειρίσεως των Ανταλλαξίμων Μουσουλμανικών Κτημάτων συσταθέν γνωμοδοτικόν Συμβούλιον επί απαιτήσεων κατά της ανταλλαξίμου περιουσίας, εις ο προστίθεται ως έκτον μέλος ο αρχαιότερος των Γενικών Επιθεωρητών της Κεντρικής Υπηρεσίας του Υπουργείου Γεωργίας. Η διαδικασία η καθοριζομένη δια του ως άνω άρθρ. 6 του από 29 Σεπτ. 1939 Β.Δ/τος εφαρμόζεται και δια τας υποθέσεις, περί ων το προηγούμενον εδάφιον, της αρμοδιότητος του καταργουμένου Συμβουλίου. Αιτήσεις επί τοιούτων υποθέσεων υποβεβλημέναι εις την Διεύθυνσιν Ανταλλαγής διαβιβάζονται εις το Γνωμοδοτικόν Συμβούλιον και αντικαθιστώσι την αίτησιν περί ης η παρ. 1 του ειρημένου άρθρ. 6 του Β.Δ. της 29 Σεπτ. 1939, των τεταγμένων προθεσμιών δια την έκδοσιν της αποφάσεως του Συμβουλίου και του Υπουργού των Οικονομικών αρχομένων αφ’ ης εκάστη αίτησις περιέλθη εις το Συμβούλιον. Η αρμοδιότης του καταργουμένου Συμβουλίου η αναγομένη εις τας διεκδικήσεις κτημάτων μη περιλαμβανομένων εις την ανταλλάξιμον περιουσίαν και κατεχομένων υπό του Δημοσίου ή οπωσδήποτε περιερχομένων αυτώ μεταβιβάζεται από της ισχύος του παρόντος εις το γνωμοδοτικόν Συμβούλιον Δημοσίων Κτημάτων το προβλεπόμενον υπό του άρθρ. 10 του Α.Ν. 1539/38 εφαρμοζομένης και δια τας υποθέσεις περί ων το παρόν εδάφιον της διαδικασίας της τηρουμένης δια τας λοιπάς υποθέσεις δι’ ας αμρόδιον τυγχάνει το Γνωμοδοτικόν Συμβούλιον Δημοσίων Κτημάτων. Αι εκκρεμούσαι σχετικαί αιτήσεις διαβιβάζονται εις το κατά τας διατάξεις του παρόντος καθιστάμενον εφεξής αρμόδιον Συμβούλιον, των τεταγμένων προθεσμιών δια την ενώπιον του Συμβουλίου τούτου διαδικασίαν αρχομένων αφ’ ης περιέλθη εκάστη αίτησις εις το Συμβούλιον. Η λοιπή αρμοδιότης του καραργουμένου Συμβουλίου περιέρχεται εις την κατά την παρ. 2 του παρόντος άρθρου συνιστωμένην Γνωμοδοτικήν Επιτροπήν. 2.Από της ισχύος του παρόντος καταργούνται: α)η υπό του άρθρ. 20 του Νόμ. 5170 του έτους 1931 περί του τρόπου εκτιμήσεως των περιουσιακών στοιχείων των κατά το άρθρ. 2 του Νόμ. 4793 κλπ. προβλεπομένη Γνωμοδοτική Επιτροπή και β)η υπό του άρθρ. 3 του Νόμ. 6355 του έτους 1934 περί καταβολής αποζημιώσεως εις τους μη αποζημιωθέντας δικαιούχους Έλληνας υπηκόους κλπ. προβλεπομένη Γνωμοδοτική Επιτροπή η δε αρμοδιότης αυτών περιέρχεται εφεξής εις Επιτροπήν αποτελουμένην 1)εξ ενός Αντιπροέδρου του Αρείου Πάγου ή Αρεοπαγίτου οριζομένου υπό του Υπουργού της Δικαιοσύνης ως Προέδρου, 2)εξ ενός Νομικού Συμβούλου οριζομένου υπό του Υπουργού των Οικονομικών, 3)εξ ενός Διευθυντού της Γενικής Διευθύνσεως Δημοσίου Λογιστικού, οριζομένου υπό του Υπουργού των Οικονομικών 4)εκ του αρχαιοτέρου των Γενικών Επιθεωρητών της Κεντρικής Υπηρεσίας του Υπουργείου της Γεωργίας και 5)εξ ενός Διευθυντού του Υπουργείου Οικονομικών οριζομένου υπό του Υπουργού των Οικονομικών. Χρέη Εισηγητού μετά ψήφου παρά τη Επιτροπή εκτελεί ο Προϊστάμενος του Τμήματος Αποζημιώσεων της Γ.Δ.Δ.Λ., Γραμματεύς δε είς των υπαλλήλων της Γ.Δ.Δ.Λ., κεκτημένος βαθμόν τουλάχιστον Εισηγητού. Οι αναπληρωταί των μελών ορίζονται δι’ αποφάσεων του Υπουργού εξ ου εξαρτώνται τα τακτικά μέλη. Η Επιτροπή ευρίσκεται εν απαρτία παρόντων τριών μελών. Εις τα μέλη της Επιτροπής και τον Εισηγητήν καταβάλλεται αποζημίωσις δραχμών διακοσίων εις δε τον Γραμματέα αποζημίωσις δραχμών εκατόν κατά συνεδρίασιν και μέχρι δέκα συνεδριάσεων κατά μήνα. 3.Δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως επιτρέπεται να μεταβάλληται η σύνθεσις του δια του άρθρ. 8 του Α.Ν. 1909/39 προβλεπομένου Κεντρικού Συμβουλίου διαχειρίσεως της ανταλλαξίμου Μουσουλμανικής περιουσίας ως και του Γνωμοδοτικού Συμβουλίου επί απαιτήσεων κατά της ανταλλαξίμου περιουσίας του προβλεπομένου υπό του άρθρ. 6 του από 29 Σεπτ. 1939 Β.Δ/τος περί οργανώσεως της υπηρεσίας διαχειρίσεως Ανταλλαξίμων Μουσουλμανικών Κτημάτων. Άρθρ.5.-1.Άπασα η αρμοδιότης του Υπουργού Κρατικής Υγιεινής και Αντιλήψεως, ως Προϊσταμένου της Διευθύνσεως Ανταλλαγής, πλην της αρμοδιότητος αυτού της προβλεπομένης δια του άρθρ. 5 του Νόμ. 4354 περί τροποποιήσεως του Νόμ. 3471 μεταβιβάζεται εις τον Υπουργόν των Οικονομικών . 2.Εις την υπό του άρθρ. 2 του υπ’ αριθ. 1593/1939 Α. Νόμου (τόμ. 25) προβλεπομένην Επιτροπήν έξ Υπουργών συμμετέχει από της ισχύος του παρόντος και εφεξής αντί του Υπουργού Κρατικής Υγιεινής και Αντιλήψεως ο Υπουργός των Οικονομικών. Εις την Επιτροπήν ταύτην εισηγείται από της ισχύος του παρόντος αντί του Γενικού Γραμματέως του Υπουργού Κρατικής Υγιεινής και Αντιλήψεως ο Υπουργός των Οικονομικών. Εις την Επιτροπήν ταύτην εισηγείται από της ισχύος του παρόντος αντί του Γενικού Γραμματέως του Υπουργείου Κρατικής Υγιεινής και Αντιλήψεως Σελ. 261 Υπηρεσία Διαχειρίσεως Ανταλλαξίμων Κτημάτων 26.Ζ.α.3 ο Γενικός Γραμματεύς του Υπουργείου Οικονομικών ή έτερος ανώτερος υπάλληλος του αυτού Υπουργείου, οριζόμενος υπό του Υπουργού των Οικονομικών. Άρθρ.6-11.(Αναφερόμενα εις τας αποζημιώσεις ανταλλαξίμων, παρατίθενται κατωτέρω εν θέματι 26. Ζγ.). Άρθρ.12.-1.Αι διατάξεις των παρ. 21 έως 26, 28, 29 και 30 του άρθρ. 1 της Κωδικοποιηθείσης δια του Β.Δ. της 13 Μαΐου 1939 Συμβάσεως περί διαχειρίσεως των εν Ελλάδι κτημάτων των ανταλλαγέντων Μουσουλμάνων δεν εφαρμόζονται δια τα κτήματα τα κείμενα εντός εγκεκριμένου σχεδίου λουτροπόλεων ή πόλεων εχουσών κατά την τελευταίαν απογραφήν άνω των δέκα πέντε χιλιάδων κατοίκων ή απέχοντα έλασσον των χιλίων μέτρων από της τελευταίας οικοδομικής γραμμής των τοιούτων πόλεων. 2.Προκειμένης πωλήσεως αγροτικού κτήματος εκ των περιγραφομένων εν τη παρ. 21 του άρθρ. 1 της κατά την προηγουμένην παράγραφον Κωδικοποιήσεως και περί ων η προηγουμένη παράγραφος καθορίζεται υπό του Κεντρικού Συμβουλίου Διαχειρίσεως Ανταλλαξίμων κτημάτων μετά πρότασιν της οικείας Τοπικής Επιτροπής η τρέχουσα αξία του κτήματος και καλείται ο κατά την ισχύν του παρόντος κάτοχος αυτού να δηλώση εγγράφως, εάν επιθυμή ή ου την αγοράν του κτήματος αντί του ως άνω καθοριζομένου τιμήματος. Εάν εντός τριών μηνών από της προσκλήσεως ο κάτοχος δηλώση ότι δεν επιθυμή την αγοράν του κτήματος ή δεν απαντήση εις την πρόσκλησιν ή εάν, δηλώσας ότι επιθυμεί την αγοράν, δεν προσέλθη εντός μηνός από της δηλώσεώς του προς υπογραφήν του πωλητηρίου Συμβολαίου απόλλυσι το δικαίωμα της απ’ ευθείας αγοράς το δε κτήμα πωλείται δια δημοπρασίας κατά τας περί δημοπρασιών διατάξεις της περί ης η παρ. 1 του παρόντος άρθρου Κωδικοποιήσεως. Η αξία των υπό των κατόχων ανεγερθέντων επί του κτήματος μέχρι της ισχύος του παρόντος και υφισταμένων κατά την πώλησιν του κτήματος κτισμάτων και των μονίμων εγκαταστάσεων, ων η απόσπασις δεν είναι δυνατή κατά την κρίσιν του Κεντρικού Συμβουλίου, αποφασίζοντος εν προκειμένω μετά πρότασιν της Τοπικής Επιτροπής, άνευ σοβαράς βλάβης των εγκαταστάσεων τούτων ή του κτήματος ως και πάσα αξίωσις του κατόχου του κτήματος εξ υφισταμένου τυχόν επ’ αυτού «γεδικίου» ή εμπραγμάτου τινός δικαιώματος καθορίζεται συγχρόνως μετά της αξίας του κτήματος κατά τον αυτόν ως άνω τρόπον. Η αξία αύτη, εάν μεν το κτήμα αγορασθή υπό του κατόχου, εκπίπτεται εκ του  Σελ. 262 τιμήματος, εις περίπτωσιν δε πωλήσεως εις τρίτον, η αξία αύτη καταβάλλεται προ της υπογραφής του μεταβιβαστικού τίτλου εξ ολοκλήρου και εις τραπεζογραμμάτια έστω και αν υπερβαίνη το έν δέκατον του όλου τιμήματος υπό του εν δημοπρασία αγοραστού, αποδίδεται δε ατόκως εις τον δικαιούχον κάτοχον μετά την προσαγωγήν των προς νομιμοποίησίν του απαιτουμένων εγγράφων. Πάσα τυχόν αξίωσις του κατόχου περί καταβολής αποζημιώσεως μείζοντος της κατά τ’ ανωτέρω καταβαλλομένης αξίας των κτισμάτων και λοιπών ανωτέρω αναφερομένων αιτιών εγείρεται ενώπιον των τακτικών Δικαστηρίων εντός ανατρεπτικής προθεσμίας έξ μηνών από της ανακοινώσεως εις τον κάτοχον της αποφάσεως του Κεντρικού Συμβουλίου περί καθορισμού της αξίας των στοιχείων τούτων και στρέφεται μέχρι μεν της πωλήσεως του κτήματος κατά του Δημοσίου ως διαχειριστού της ανταλλαξίμου περιουσίας, εφαρμοζομένων και εν προκειμένω των διατάξεων του άρθρ. 6 του από 29 Σεπτ. 1939 Β.Δ/τος περί οργανώσεως της υπηρεσίας διαχειρίσεως ανταλλαξίμων Μουσουλμανικών κτημάτων, από της υπογραφής δε του πωλητηρίου συμβολαίου κατά του αγοραστού ον και βαρύνει παν εκ της αιτίας ταύτης επιδικαζόμεν ον επί πλέον ποσόν. 3.Ως προς τα περί ων το παρόν άρθρον κτήματα δεν έχουσιν εφαρμογήν αι διατάξεις του άρθρ. 125 του υπ’ αριθ. 1722/39 Α. Νόμου, έχουσιν όμως εφαρμογήν και επί τούτων αι διατάξεις του άρθρ. 2 του υπ’ αριθ. 1366 Α.Ν. περί απαγορεύσεως δικαιοπραξιών κλπ. Όσα εκ των κτημάτων τούτων παρεδόθησαν εις τας Γεωργικάς υπηρεσίας κατ’ εφαρμογήν του ως άνω άρθρ. 125 του Α.Ν. 1722/39 και δεν διετέθησαν οριστικώς, υπό των αρμοδίων υπηρεσιών του Υπουργείου Γεωργίας, αναπαραδίδονται εις την υπηρεσίαν διαχειρίσεως ανταλλαξίμων κτημάτων και διατίθεται κατά τας διατάξεις του παρόντος άρθρου. 4.Κάτοχοι αγροτικών κτημάτων περί ων το παρόν άρθρον μη αποδεχόμενοι την εξαγοράν αυτών αποκαθίστανται γεωργικώς υπό της Γεωργικής Υπηρεσίας εις ομοειδή κατά το δυνατόν κτήματα κείμενα εις τας πλησιεστέρας προς τα ήδη υπ’ αυτών κατεχόμενα κτήματα περιφερείας. Εάν κατά τον χρόνον της μετεγκαταστάσεως των κατόχων, δεν έχει συντελεσθή η πώλησις του ήδη υπ’ αυτών κατεχομένου κτήματος η καταβλητέα κατά την παρ. 2 του παρόντος άρθρου αξία των κτισμάτων και των μονίμων εγκαταστάσεων κλπ. προκαταβάλλεται αυτοίς εις βάρος της ανταλλαξίμου περιουσίας και εισπράττεται υπέρ ταύτης παρά του εν δημοπρασία αγοραστού κατά τα εν τη αυτή ως άνω παραγράφω οριζόμενα. 26.Ζ.α.3 Υπηρεσία Διαχειρίσεως Ανταλλαξίμων Κτημάτων Άρθρ.13.-Το άρθρ. 9 του υπ’ αριθ. 1321/1938 Α. Νόμου περί οργανώσεως και συμπληρώσεως Εποικιστικών τινων υπηρεσιών εν Μακεδονία και λοιπή Ελλάδα αντικαθίσταται ως εξής: «Προς τον σκοπόν ερεύνης εκτάσεων ανηκουσών εις ανταλλαγέντας Μουσουλμάνους και διαθέσεως τούτων κατά τας κειμένας διατάξεις προς αποκατάστασιν ακτημόνων καλλιεργητών κλπ. ως και διαπιστώσεως ομοίων εκτάσεων εις κτήματα καθ’ οιονδήποτε τρόπον διατεθέντα προς γεωργικήν αποκατάστασιν, τα παρά τη Γενική Διευθύνσει Δημοσίου Λογιστικού (Υπηρεσία Διαχειρίσεως Ανταλλαξίμων Κτημάτων) λειτουργούντα Συνεργεία Ερεύνης, τίθενται εις την διάθεσιν του Υπουργείου Γεωργίας, καθ’ έκαστον έτος από της 1ης Μαΐου μέχρι 31 Οκτωβρίου».